Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Ni ne permesos al vi militi: Leĝpropono pri nacia sekureco kaŭzis manifestaciojn landskale en Japanio
#000004
Manifestacio kontraŭ la leĝpropono pri nacia sekureco. Afiŝoj legiĝas “Ni ne permesos al vi militi” kaj “Abe eksiĝu.” Ekrankopio el la oficiala kanalo de FNN en Jutubo.
#000006
Dekoj da miloj da homoj denove kolektiĝis en la centro de Tokio la 30an de aŭgusto por protesti kontraŭ pridisputata leĝaro, kiu permesus al Japanio partopreni en militaj operacioj kun aliaj landoj kiel Usono.
#000007
La nova leĝaro pri nacia sekureco, kiu povas esti kontraŭkonstitucia en la strikta senco, malakordas kun la spirito de Artikolo 9 de la japana “Paca Konstitucio” proklamita post la dua mondmilito.
#000008
La Ĉambro de Deputitoj en Japanio aprobis la leĝproponon frue en aŭgusto, kaj la Ĉambro de Konsilantoj laŭŝajne aprobos ĝin oficiale en la 27a de septembro.
#000009
Manifestacio kontraŭ la leĝpropono pri nacia sekureco. Afiŝoj legiĝas “Ni ne permesos al vi militi” kaj “Abe eksiĝu.” La oficiala kanalo de FNN en Jutubo. [La filmeto jam ne videblas. Ĉi tiu kanalo ĉesis elsendi ordinarajn novaĵojn en la fino de aŭgusto.]
#000010
Organizantoj afiŝis la kunvenon kiel la plej grandan manifestacion kontraŭ la leĝpropono, kaj laŭtakse 120 000 protestantoj plenigis la stratojn antaŭ la japana parlamentejo en la centro de Tokio.
#000011
毎日新聞・写真特集 国会議事堂取り囲み「戦争法案反対!」 【動画】ヘリからの空撮も必見! /6iSK41wysH
#000013
Speciala fotoraporto de la ĵurnalo Mainichi [Mainiĉi]:
Homoj ĉirkaŭas la japanan parlamentejon kriante “kontraŭ la leĝpropono pri nacia sekureco!”
【Filmeto】Nepre spektu ankaŭ la scenon filmitan de sur helikoptero!
#000014
Ĉirkaŭ 350 000 homoj partoprenis en la protestado hodiaŭ! Mirinde!
#000016
SEALDs estas organizo gvidata de studentoj. Ĝi aperis dum ĉi tiu unu jaro, ĉefe kun la celo kontraŭstari al laŭpercepte dekstraj politikoj de la koalicia registaro gvidata de la ĉefministro Shinzo Abe [Ŝinzo Abe]. Tiuj, kiuj diras ke 350 000 homoj partoprenis en la manifestacio, verŝajne kalkulas ankaŭ homojn, kiuj partoprenis en aliaj manifestacioj tra la tuta Japanio, ĉiuj organizitaj samtage en la 30a de aŭgusto.
#000017
大阪3万人集会 /DWfMGYE1kI — ushiro teruhito (@ustht) August 30, 2015
#000018
30 000 homoj protestis en Osaka.
#000019
Eĉ en la fora provinca urbo Tokushima [Tokuŝima] protestantoj manifestaciis:
#000020
徳島でデモに遭遇!出番まで時間あるので合流します!!︎ /EGJtjOk5OY
#000021
Mi renkontis manifestacion en Tokushima! Mi havas tempon antaŭ la laboro, do, mi partoprenu!
#000023
Estas malfacile kalkuli la manifestaciojn tutlande okazintajn, ĉar ili ne estis protestadoj nur de junuloj marŝantaj en japanaj urboj:
#000024
Ĝenerale, protestantoj diras, ke ili kontraŭas la provon aboli aŭ ĉirkaŭiri Artikolon 9 de la Konstitucio de Japanio, kiu klare malpermesas al Japanio militi.
#000026
Por eviti longedaŭran proceduron por konstitucia revizio, kiu influus la rezulton de la venontjara elektado de la Ĉambro de Konsilantoj, la koalicia registaro provis “redifini” militan deplojon per esprimoj iel akordigeblaj kun la Paca Konstitucio de Japanio.
#000027
Artikolo 9 de la Konstitucio de Japanio malpermesas militon kiel rimedon por solvi internaciajn konfliktojn, tamen la japana registaro sub Shinzo Abe diras, ke la lando devas havi la kapablon partopreni en militaj agadoj kun ĉefaj aliancanoj, precipe Usono.
#000028
Praktike, kolektiva memdefendo probable signifus, ke Japanio povas plenumi senminigajn operaciojn, deploji siajn Egid-krozoŝipojn por aerdefendo kaj eskorti cisternajn ŝipojn. Kaj estas ankaŭ la ebleco, ke Usono kaj Japanio kunlaboros por gardi teritorion pretendatan de Japanio en la plej okcidenta regiono de la insularo, precipe Senkaku-Insulojn [Diaoyu-Insuloj laŭ Ĉinio, Tiaoyutai laŭ Tajvano], kiujn pretendas ankaŭ Ĉinio kaj Tajvano.
#000029
‘Via’dle: Wordle nun alireblas en multaj lingvoj de la mondo
#000032
La batalo pri ĉifromonaj revoj en Mjanmao
#000034
Meksika kolektivo kiu piratas librojn por kundividi kulturon alfrontas blokadojn
#000037
Resondado: Ĉu finiĝis la “Paca konstitucio” de Japanio? · Global Voices en Esperanto
[...] Frue en aŭgusto 2015 la Ĉambro de Deputitoj de Japanio aprobis la leĝproponojn pri nacia sekureco, kaj la 19an de septembro ankaŭ la Ĉambro de Konsilantoj aprobis ĝin. [...]
#000038
[...] Frue en aŭgusto 2015 la Ĉambro de Deputitoj de Japanio aprobis la leĝproponojn pri nacia sekureco, kaj la 19an de septembro ankaŭ la Ĉambro de Konsilantoj aprobis ĝin. [...]
#000039
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000042
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000043
Speciala danko al niaj multaj subtenantoj
#000044